การเพิ่มสถานีฯ แต่ไม่เพิ่มอัตรากำลัง แล้วเกลี่ยกำลังของสถานีที่มีอยู่เดิม
ปัจจุบันให้ทำงาน24ชม.พัก24 ชม. โดยไม่คำนึงถึงผลกระทบที่จะตามมากับตัวจนท. ทั้งสุขภาพร่างกาย สุขภาพจิตและปัญหาครอบครัว  ท่านเคยศึกษาผลกระทบตรงนี้ไหมหรือมีสิ่งใดมาชดเชย

พวกเราก็ข้าราชการสามัญ เช่นเดียวกับข้าราชการสามัญบนสำนักงาน  กลับให้ทำงานมากกว่าเป็นเท่าตัววันหยุดต่างๆ ที่พวกท่านได้หยุด พวกเราก็ไม่ได้หยุดต้องมาทำงานกัน  แล้วบอกว่านับเป็นวันหยุดไม่ได้   ส่วนเรื่องสวัสดิการต่างๆ ที่นำดูแลก็หามาให้ไม่ได้  เช่นถูกงูกัด  ตัวเงินตัวทองกัด ก็ไปรักษากันเองตามสิทธิ์แต่ทราบไหมว่า ค่ายาบางอย่างก็ต้องออกเอง 
ถ้าจะแก้ปัญหาให้เท่าเทียมกันทุกฝ่ายในเรื่องนี้ อยากให้แก้ไขปัญหาเวลาการทำงาน  ทำไมไม่ยุบเหลือ 3 ชุดการทำงาน ก็ได้คนเพิ่มขึ้นเหมือนกัน ซึ่งคุณบอกอยู่แล้วว่า หัวหน้าชุดไม่มีกรอบตามโครงสร้าง แล้วการที่คุณจะยุบชุดการทำงานเหลือ 2 ชุด ชุดละ เท่าๆ กันของจำนวนเจ้าหน้าที่ทั้งหมด ทำ 24 ชม. พัก 24 ชม.เหมือนเดิม มันจะต่างอะไรกับ  ทำ 24 ชม. พัก 48 ชม. ตามมาตรฐานสากล อ่านได้เพิ่มเติม https://www.safetylifethailand.com/download/a1414.pdf กับดับเพลิงที่พัฒนาแล้ว

อีกทั้ง คุณเคยลองไปดูไหมสถานีที่อยู่นอกเมืองเนี่ย ชุดปฏิบัติงานสวมเร็ว แต่ละคนชำรุดซีดกันไวมากเพราะอะไร มีเหตุไฟไหม้หญ้ากันทุกวันไง ชุดสวมเร็วที่ได้รับในแต่ละปี 2 ชุดยังรับเท่าๆ กันกับ สถานีดับเพลิงในเมืองเลย แต่ละคนก็ใหม่กริ๊ป แล้วถ้ายังให้ทำงานตามโมเดลที่ว่านี้ ชุดการทำงานเหลือ 2 ชุด ชุดละ เท่าๆ กันของจำนวนเจ้าหน้าที่ทั้งหมด ทำ 24 ชม. พัก 24 ชม. ก็เท่ากับเหมือนเดิม ได้คนเพิ่ม เจอหน้ากันทุกวัน เหตุเมื่อคืนเพิ่งดับไม่ทันได้หายเหนื่อยเมื่อยล้า เข้าเวรกันอีกแล้ว 

แนวทางการทำงาน  24 ชม. พัก 48 ชม. เคยมี หนังสือ ของกก.ระบุอยู่  และหลักปฏิบัติ ทุกวันนี้ 3 สถานีดับเพลิงข้างเคียงก็ร่วมออกสนับสนุนอยู่แล้ว 
 
ดับเพลิง กทม.โอนย้ายจากตำรวจ อยู่มาจะ 20 ปีแล้ว  ยังย่ำอยู่ที่เดิมในเรื่องการจัดเวร ปัญหาก็คือเรื่องเวรก็รู้อยู่แล้ว ผู้บริหารคนเก่าไป คนใหม่มา ก็เรื่องจัดเวร ไม่เคยรับสิ่งใหม่ๆ ตามหลักมาตรฐานสากล หน่วยงานถึงมีปัญหาไม่จบไม่สิ้น     

ท่านลองเปิดรับสิ่งใหม่ไม่เพียงแค่คำกวล่าวว่า เห็นพวกเราคิดแต่ประโยชน์ส่วนตนมากกว่าส่วนรวม โทรแจ้ง เหตุ 501 โทรศัพท์ใคร โทรศัพท์เรา รถออกเหตุ 501 รถใคร รถเรา เมื่ออยู่ในเมืองก็จะใช้มอเตอร์ไซค์ตัวเอง ซึ่งมีความคล่องตัว น้ำมันเชื้อเพลิงก็ออกเอง คุณยังคิดว่าเราคิดแต่ประโยชน์ส่วนตนอีกหรอ บางคนพูดกันสนุกปาก อยากให้ลองมาทำงานอยู่ในสถานีบ้าง บางคนก็เคยผ่านการทำงานในระดับผู้ปฏิบัติ วันหนึ่งเติบโต ความคิดท่านก็เปลี่ยน เนี่ยแล้วเราจะพัฒนาดับเพลิงของพวกเราไปได้อย่างไร แค่นี้ยังทำไม่ได้เลย  บางคนเขายังไม่รู้เลยว่าเราเป็นข้าราชการ คิดว่าเป็นอาสาสมัคร ทุกวันนี้กลายเป็นหน่วยจับงูไปแล้ว เป็นงานหลักไปแล้ว

ถ้าเรามีสวัสดิการความเป็นอยู่ที่ดีในสิ่งที่ควรจะได้รับ มันก็น่าอยู่ขึ้น ทุกวันนี้ ดับเพลิงคนย้ายออกกันเยอะ พวกท่านก็ทราบกันดีอยู่แล้ว พวกท่านมีโอกาสได้ไปดูงานถึงต่างประเทศ ไม่เคยได้รับสิ่งใหม่ๆ มาปรับใช้กันบ้างหรอครับ ให้กับหน่วยงานตัวเอง ไม่ใช่มาแค่เพียงผ่านแล้วก็ไป พวกเราถึงต้องรอความหวัง จากพวกท่านอีกนะครับ